José Luis "Pepe" Soro Domingo (Zaragoza, 17 d'aviento de 1966) ye un politico aragonés, estió president de Chunta Aragonesista dende o 10 de febrero de 2012 dica 8 de febrero de 2020 y deputau en as Corz d'Aragón por a circumscripción de Zaragoza dende 2011 (VIII Lechislatura).

Biografía
Ye licenciau en Dreito por a Universidat de Zaragoza y colechiau en Zaragoza dende 1993 (encara que en l'actualidad no exerce).

Militant de CHA dende 1994, ha estau o responsable d'a Vicesecretaría Cheneral d'Acción Politica dende 2008. En febrero de 2012, fue eslechiu president de Chunta Aragonesista con o 74,2% d'os votos, en a IX Asamblea Nacional, succedindo a Nieves Ibeas.

Ha estau deputau por Chunta Aragonesista en as Corz d'Aragón por a circumscripción de Zaragoza dende as eleccions de mayo de 2011. Ye portavoz adchunto d'o Grupo Parlamentario. Estió asesor churidico d'o Grupo Parlamentario CHA en as Corz d'Aragón en as lechislaturas VI y VII (2003-2011).
José Luis Soro Domingo